بسم الله الله اكبر. او تنطلق كيفاش غادي دير تنطالق يدك ليسرا الكعبة يدك اليسرى للكعبة وكطوف عليسر ماشي عليمن هادي بديهية زعما كنقصد بديهية مغتحتاجش تا لي يقريها لك لأنه الموجة ديال الطواف هكدا دايرة ولي مشا يعني قلب الاتجاه وبغا يدير يدو ليمنة على الكعبة ميقدرش
لأنه بنادم جاي كلو من هاد الجيه غادي يردك بنادم فلذلك يعني يعني الشكل ديال الطواف غادي يقريك ويعلمك بشكل عملي انك خصك تمشي هاكدا ماشي هكذا انما هذا من باب الاستطراد والبيان والزيادة باش الإنسان كيعرف بأنه فعلا غادي يطوف يدو اليسرى على الكعبة
يدو ليمنة بالنسبة للرجال كيدير الإضطباع فين هو الإضطباع؟ هاديك الفوطة لي راك مغطي بها كتافك بجوج هنا فهاد اللحظة كتعري كتفك ليمني ودوز الفوطة بدل ما دوزها فوق كتفك كدوزها من تحت الابط ديالك وترمي الشايط ديالها على كتفك ليسري كيسميوه العلماء الاضطباع وهو سنة ثابتة عن النبي عليه الصلاة والسلام
وطوف به الطواف ديالك ديال القدوم لي هو طواف العمرة كامل تال النهاية ملي تكمل رد الرداء ديالك على كتفك. واحد العدد ديال الناس غتلاحظو كيكمل الطواف. كيبقى كتفو عاري غادي لمنن كتفو عري فعرفة كتفو عاري لا ابدا. هدا كل
زيادات لا اصل لها غطي لبس من البرد ولا من الصهد الى كانت الشمش غطي فإذا يعني يلاه هداك الطواف اللول بوحدو التطوع ما فيه شاي الاضطباع. طواف الافاضة ما فيه شاي الاضطباع. طواف الوداع ما فيه شاي الاضطباع. الطواف الوحيد الوحيد
اللي فيه الطباع هو طواف القدوم بالنسبة للحج او طواف العمرة والقدوم والعمرة يعني طواف واحد في رمضان تلاتة د الأشواط لولين عندنا سبعة تلاتة اللولين من هادوك السبعة فيها اشنو هي ترمل فيها؟ يعني كتجري شوية واحد يعني السرعة خفيفة كديرها فداك الطواف ديك
ثلاثة ديال الأشواط اللولين صحيح انه الزحام مغاديش يخليك تجري ولكن كدير بحالا راك كتجري يعني كتبدا تنقز فموضعك يعني واحد الشوية هكدا واحد الحركة تدل على نوعين من السرعة غير
الثلاثة اللولين ولكن الباقي يعني الربعة اللي بقاو تسعة كتمشي عادي صافي كتولي تمشى عادي مع الناس الدعاء الذي يقوله الانسان في الطواف حر ولذا تلقاو بعض الكتيبات ديال ديال هادشي ديال الحج فيه بأن الشوط الأول هاد الدعاء ديالو الشوط الثاني ها الدعاء ديالو هاداك اولا تكليف ما لا يطاق
بنادم يدير داكشي فيه تمارة والمحنة. ثانيا لم يثبت شيء فيه ولا منه اطلاقا. لا على النبي صلى الله عليه وسلم ولا على الصحابة ولا على التابعين. غير الناس في التاريخ
سمعوه وزادوه وما عندك ما دير به. علاش ما عندك ما دير به. جوج د الأمور عندك تما مهمين. الأمر الأول التوحيد التوحيد لأنه سيدنا محمد عليه الصلاة والسلام تبت عندو في الحديث الصحيح
والأعمال ديال الحج كلها والعمرة فيها هاد المعنى هذا قال خير الدعاء دعاء يوم عرفة. وخير ما قلت انا والنبيئون من قبلي لا اله الا الله وحده لا شريك له
له الملك وله الحمد وهو على كل شيء قدير احسن شعار ترفعو في الطواف ديالك هو هدا يا ليلي يعني من وراه الأدعية الخاصة يعني هداك لي كتب الكتاب ودار فيه الأدعية تقول هادي تقول هادي
معارفشي نتا اش فقلبك الدعاء لي فقلبك نتا هو لي خصك دير تما يعني تسأل الله حاجتك وان يكفر ذنبك نتا لي عارف اش بينك وبين مولاك لي خلقك من حقوق وواجبات وما فرطت في ايامك ولياليك الخوالي في حق الله وجنب الله تما كتستغفر مولاك لي خلقك
وكل خطوة كل قدم كديرها في الطواف الا وفيها لكثير من السيئات ورفع لك في كثير بكثير من الدرجات فلذلك يعني في الحقيقة العبادة الحقيقية العبادة الحقيقية انك تتذلل لله وتتعبد له بلغتك انت
يا دارجة يا شلحاية ما كيهمش ربي تعالى مطلع وعالم بجميع الالسن وبجميع المواجد وبجميع المعاني وبجميع المقاصد لي عندك قلبك مخصكش هادشي يعني الدعاء مخصكش لي يقريه لك حقيقة قالو في الحديث حولها ندندن واحد جاي تصنت على النبي صلى الله عليه وسلم في السجود ديالو اش كيقول في الدعاء
منو والو عاود تصنت على معاذ مفهم منو والو قالو يا رسول الله ما تقول في سجودك؟ اني لا احسن دندنتك ولا دندنة معاذ تصنت ما فهم والو من كلامهم قالو وما تقول انت؟ النبي صلى الله عليه وسلم سولو قالو اسأل الله الجنة واعوذ به من النار قالو النبي صلى الله عليه وسلم حولها ندندن هداك
لي سمعت را داكشي لي كنقولو حتى حنا. فهذا فيه دليل على ان الدعاء حر فعلا. الإجتهاد في الدعاء حقيقة يعني كاينة ادعية مأثورة كثيرة بصفة عامة في السنة ولكن راه خير الدعاء هو الدعاء اللي عندك انت فيه الحاجة فعلا
ولهذا فعلا المؤمن يسأل الله من خيري الدنيا والآخرة ليك ولأبناء ديالك ولأمة سيدنا محمد كلها ولك ان تقرأ القرآن في الطواف يمكن لك تبدا تقرا كتاب الله سبحانه وتعالى في الطواف اذا كنت تحفظ شيء من القرآن او تجبد المصحف انت غادي وانت تقرا كل ذلك وارد المهم انك تذكر الله
تسبح تمجد الله عز وجل تحمد الله توحد كل ذلك صالح وصحيح ولا بأس به بل فيه خير كثير اذن هادي بصفة عامة الأعمال ديال الطعوف من حيث الأدعية قبل ما توصل للحجر الأسود فكل شوط
فكل الشعوط راك كدوز على ربعة ديال القنوت ربعة ديال الزوايا انطلقنا من الحجر الأسود ثم كنمشيو للزاوية التي تليه والتي تليه والتي تليه هاديك الثالثة الزاوية التالتة قبل الحجر الأسود
كتسمى الركن اليماني كان سيدنا محمد عليه الصلاة والسلام يستلمها بيده. الى وصلت لها يمكن لك تمسها بيدك. فهو فعل حسن. وطلب الله سبحانه وتعالى من الخير. الأجر ما بين الركن اليماني والحجر الأسود. لأن هداك الصفحة هداك الوجه ديال الكعبة. لي بين الركن اليماني والحجر الأسود معنتو راك
توصل للنهايات ديال الطوفة ديال الشوط تم الدعاء المشهور هو الآية. آآ ربنا آتنا في الدنيا حسنة وفي الآخرة حسنة وقنا عذاب النار. راه ما كتجي فاش كتكملها تا كتلقى راسك راك وصلت للحجر الأسود
اذن توصل الحجر الأسود كتقول ها واحد يعني هاد هاد الشوط الأول ديال الطعوف عندي سبعة. ها التنين ها تلاتة ها ربعة ها خمسة ها ستة. ها سبعة. انتهى الطواف. لي هو ركن من اركان
العمرة وفي اعمال الحج كما سيأتي هو ركن من اركان الحج. فإذا كملنا الطواف لأن دابا هذا مسلسل يعني وحدة مورا وحدة خصو يتبع بنادم بالترتيب يعني باش يتحفظ بشكل مرتب باذن الله عز وجل
كملت الطواف اذا بالأشواط ديالو السلعة مباشرة كتمشي لمقام ابراهيم شنو هو مقام ابراهيم؟ واحد القبيبة ديال النحاس راه باينة ملي تكون الطوب غدوز عليها بالتأكيد اما دوز موراها ولا قبل من
صافي يا اما تجيك على يدك ليمن على حساب الموجة ديال بنادم فين دات كيما تجيك على يدك ليمن ولا تجيك على يدك ليسر واحد القبة من نحاس يعني تقريبا فالطولة ديال
بنادم ولى عالية عليه شوية على عالية عالية على طولا ديال بنادم لأن كتبان فوسط الناس من بعد تكون يعني يعني ربما ربما العلو ديالها يكون شي تلاتة ميترو ربما اظن او
يعني شي جوج ميترو ونص لان كتبان فوسط الناس قبة صفرا نحاسية وفيها الزجاج هذا كيتسمى مقام ابراهيم هاد المقام مقام ابراهيم ملي تكمل الطواف ديالك سير لعندو ورجع لموراه يعني خليه بينك وبين الكعبة
بينك وبين الكعبة خاص يكون بينك وبين الكعبة مقام ابراهيم كتشوف فيه بعينك باش تصلي ركعتين ديال السنة وبعضهم جعلها واجبة يعني واحد السنة مؤكدة او واجبة في بعض الاقوال تصلي جوج ركعات ديال الطواف كتسمى ركعتا
الطواف يعني راك ختمت الطواف الطواف تصلي جوج ركعات ديالك من بعد خلف مقام ابراهيم الى لقيت الزحام حداه بعاد لتيساع كيمكن لك تمشي حتى للتقاوس ديال الجامع بحال هكدا هاد التقاوس. سير لداخل ولكن في اتجاه ديال مقام ابراهيم المهم بينك وبين الكعبة مقام ابراهيم. ماشي ضروري
لازم يكون عندو المسطرة يعني جايبين نيشان مية فالمية لا ليس واجبا ذلك اطلاقا ولكن بصفة عامة راك فالاتجاه اللي فيه مقام ابراهيم بينك وبين الكعبة وتصلي ركعتين وتصلي ركعتين حتى نفرضو قاع لقيت شي نهار سبحان الله شي زحام غريب ماشي عادي متصليش الركعتين تما سير
اي مكان في البيت. اي زاوية اي قنت في المسجد الحرام وصلي هاديك الركعتين ملي كتصلي ركعتين تعاود ترجع لاتجاه الحجر الأسود وتستلمه من بعيد بالإشارة كتسلم عليه يعني بالاشارة من بعيد وتمشي لزمزم دابا زمزم كان بير من قبل يعني الى عهد قريب كان البير وكاين الدروج ووسعوا الحرام
وسدوه نسقفو المكان فكاين الآن يعني روبينيات يعني كاين اه البزابز او الروبينيات ديال ديال الما ديال زمزم را هما بادا تما كاينين يعني في المحيط ديال الحرم كلو فينما مشيت كاينين. اي ما لقيتو تما را ما هو الا زمزم. ما كاينش شي ماء اخر نهائيا داخل المسجد الحرام من غير زمزم فينما شربت. فكتشرب
شرب من زمزم وتدعو الله جل وعلا. لأنه في الحديث الصحيح زمزم لما شرب له يعني داكشي لا شربت